बार-बार की आपराधिक घटनाओं से भी सबक नहीं ले रही रांची पुलिस
देशभर की पुलिस किराएदारों के पुलिस वेरिफिकेशन को लेकर अलर्ट है, लेकिन रांची पुलिस को इस वेरिफिकेशन से कोई मतलब नहीं है। इसी का फायदा यहां के अपराधी उठा रहे हैं और क्राइम लगातार बढ़ रहा है।
सरफराज कुरैशी }रांची
2मार्च कोअरगोड़ा में एक व्यवसायी पर हमला करने की नीयत से एक घर में छिपे बदमाशों को पुलिस ने पकड़ा है। छानबीन में पता चला कि ये अपराधी अपना नाम बदलकर यहां रह रहे थे। यानी जिसने भी इन्हें किराए पर मकान दिया था, उसने पुलिस वेरिफिकेशन नहीं कराया। और ही रांची पुलिस ने कभी पहल की। हालांकि कई बार पुलिस ने किराएदारों की सूची उपलब्ध कराने का निर्देश दिया। सख्त कार्रवाई की बात भी कही, मगर किया कुछ नहीं। यही वजह है कि रांची के किस थाना क्षेत्र में कौन रह रहा है? कहीं वह किसी दूसरे जिले या राज्य से फरार अपराधी ताे नहीं? इसकी जानकारी रांची पुलिस को नहीं है। मजेदार बात तो यह है कि अपना काम ठीक से करने के बजाय पुलिस कहती है कि लोगों को जागरूक होकर खुद अपने किराएदार नौकर की जानकारी स्थानीय थाना में देनी चाहिए, लेकिन खुद कुछ नहीं करती।
बीटपुलिसिंग का नहीं दिखा असर
रांचीमें नवंबर 2016 से बीट पुलिसिंग लागू हुई। शहर को कुल 116 बीट में बांटा गया है। 47 बीट पुलिसिंग को डीजीपी डीके पांडेय ने हरी झंडी दी थी। इसके तहत हर बीट में एक ऑफिसर की नियुक्ति की गई थी। उनके नाम, मोबाइल नंबर स्थानीय लोगों के बीच देना तय हुआ था। बीट पुलिसिंग का उद्देश्य क्राइम रोकना था। पुलिस अधिकारियों का कहना है कि बीट ऑफिसर के रजिस्टर में किराएदारों का भी कॉलम है। जिसमें मकान मालिकों को अपने किराएदारों की सूचना देनी है। लेेकिन इससे भी कोई बदलाव नहीं हुआ।
{पहचान छिपाकररहने वाले कई अपराधियों को पुलिस ने पकड़ा है, फिर भी किराएदारों की जानकारी देने वाले मकान मालिकों पर सख्ती क्यों नहीं है?
-बीट पुलिसिंग का कांसेप्ट यही है। बीट ऑफिसर के रजिस्टर में किराएदारों की जानकारी भी प्राप्त करनी है। बरियातू कोतवाली क्षेत्र सहित अन्य क्षेत्रों में यह काम हो रहा है।
{बीट ऑफिसरको लोग गलत सूचना भी दे सकते हैं। संबंधित थाने को सूचना देने पर दूसरे राज्यों में मकान मालिकों पर केस दर्ज होता है, यहां ये सख्ती क्यों नहीं बरती जा रही?
-किराएदाररखने के बाद भी कोई बीट ऑफिसर को गलत जानकारी देता है, तो बाद में पकड़े जाने पर निश्चित रूप से कार्रवाई होगी।
{इंदौर पुलिसअलाउंस कराकर भी मकान मालिकों को चेतावनी देती है, इससे लोग जागरूक होने के साथ डरते भी हैं। ऐसे प्रोग्राम रांची पुलिस भी चलाएगी क्या?
-अनाउंसमेंट संबंधित थाना प्रभारी तो अपने क्षेत्र में करवा ही सकते हैं। हम अधिकारियों से बात करेंगे। मकान मालिक अगर किराएदार की सूचना नहीं देंगे तो कार्रवाई की जाएगी।
विकास श्रीवास्तव, सदर डीएसपी सह पुलिस प्रवक्ता, रांची
सीधी बात
3
2
1
1
रांची में नक्सलियों के छिपने और उनके पकड़े जाने के भी मामले सामने आए हैं। रांची पुलिस ने दो लाख के इनामी नक्सली एरिया कमांडर अर्जुन सिंह उर्फ बबुआ सिंह को बुढ़मू से गिरफ्तार किया था। उसके पास से 5 लाख रुपए भी मिले थे। वह पलामू और लातेहार में नक्सली घटनाओं को अंजाम देता था और छिपने के लिए बुढ़मू पहुंच जाता था। नाम और पहचान बदलकर रहने वाले नक्सली चुटिया और लालपुर इलाके से भी पकड़े जा चुके हैं।
पटना में वर्ष 2013 में हुए सीरियल ब्लास्ट की जांच से जुड़ी एनआईए की टीम के साथ रांची पुलिस और स्पेशल ब्रांच ने वर्ष 2015 में हिंदपीढ़ी के इरम लॉज में छापा मारा था। उस वक्त यहां से 9 शक्तिशाली टाइमर बम और विस्फोटक जब्त हुआ था। कमरा नंबर-8 में कई आतंकवादी गतिविधियों में शामिल रहने वाले संदिग्धों के रहने की भनक पुलिस को मिली थी। ये लोग स्टूडेंट्स के रूप में यहां रह रहे थे।
पलामू जिले में दर्जनभर से ज्यादा आपराधिक घटनाओं में शामिल अपराधी और आर्मी का पूर्व जवान कुणाल सिंह नगड़ी थाना एरिया के बांधटोली से दिसंबर 2014 में पकड़ा गया था। वह यहां रामगति महतो के घर में बतौर किराएदार नाम बदलकर रह रहा था। कुणाल पर पलामू के आरजेडी लीडर ज्ञानचंद्र पांडेय के पोते अभिनव पांडेय के अपहरण, आजसू नेता साजिद अहमद सिद्दिकी उर्फ बॉबी खान की हत्या और जेजेएमपी के जोनल कमांडर संदीपजी की हत्या का भी आरोप था।
बिहार में घटनाओं को अंजाम देकर अपराधियों के रांची में पनाह लेने के भी कई मामले सामने चुके हैं। सीवान पुलिस ने 2014 में दर्जनों लूट और हत्या में शामिल एक ऐसी ही गैंग का खुलासा किया था। तब पकड़े गए अपराधियों ने बताया था कि बिहार में आपराधिक घटनाओं को अंजाम देने के बाद वे छिपने के लिए रांची जाते थे। और इसके बाद रांची में भी कई घटनाओं को अंजाम देने के बाद बिहार का रूख कर लेते थे। यानी वे आराम से रांची में ठिकाना बनाकर रहते थे।
मकान मालिक द्वारा किराएदारों की सूचना छिपाने पर रांची में अपराधी बड़े आराम से अपने टारगेट की रेकी करते हुए अपराध करके फरार हो जाते हैं। वहीं, नगर निगम को राजस्व का नुकसान भी उठाना पड़ सकता है। किराएदार वाले मकान का टैक्स अब निगम को डेढ़ गुना देना है। हालांकि, सेल्फ असेसमेंट के दौरान कई लोगों ने किराएदार रखने की बात स्वीकार की है। लेकिन निगम के डर से किराएदारों की सूचना देने वाले मकान मालिकों को पुलिस का डर नहीं है। अगर पुलिस किराएदार के रूप में रह रहे अपराधियों के पकड़े जाने पर मकान मालिक पर केस दर्ज करंे, तो लोग अपने किराएदारों की सूची खुद थाने पहुंचाने लगेंगे।
पटियाला में कोई भी व्यक्ति अपने घर में किराएदार, नौकर या पेइंग गेस्ट रखता है तो इसकी सूचना संबंधित थाना में देना बेहद जरूरी है। सूचना नहीं देने पर उसके खिलाफ एफआईआर भी दर्ज कराई जाती है। वहीं, किराएदार अगर कोई अपराध करके फरार हो जाता है तो पुलिस मकान मालिक को भी मामले में आरोपी बना सकती है।
27 नवंबर 2016 को पंजाब की हाई सिक्युरिटी नाभा जेल तोड़कर भागने वाला आतंकी कुलप्रीत सिंह देवल उर्फ नीटा और उसके साथी सुनील कालरा उर्फ शैल्ला को 18 जनवरी 2017 को इंदौर पुलिस ने गिरफ्तार किया था। नीटा ने एक दलाल के जरिए खजराना क्षेत्र में फ्लैट की ऑनलाइन बुकिंग कराई थी। फ्लैट मालिक ने अपने यहां रहने वाले किराएदार की जानकारी थाने पर पहुंचाई। सूचना फाॅर्म खजराना थाना पहुंचा तो पुलिस ने वेरिफाई किया। इसके बाद यह आतंकी पकड़ा गया।
पटियाला में सूचना देने पर मकान मालिक पर होता है मुकदमा
इंदौर में ही मकान मालिक के कारण पकड़ाया नाभा जेल ब्रेक कांड का मास्टर माइंड
इंदौर में वेरिफिकेशन कराने पर पासपोर्ट नहीं
मध्यप्रदेशके इंदौर में किराएदारों और नौकर की जानकारी नहीं देने वाले मकान मालिकों पर सख्त नजर रखी जाती है। थानों के बीट इंचार्ज क्षेत्र के नगर सुरक्षा समिति के सदस्यों को नए लोगों पर नजर रखने कहा जाता है। पुलिस की ओर से अनाउंस कराकर भी किराएदार और नौकर की सूचना थाने को देने के लिए कहा जा रहा है। एक सप्ताह पूर्व ही इंदौर पुलिस ने नया फरमान जारी कर दिया है कि अब नौकरों, किराएदारों की सूचना नहीं देने वाले मकान मालिकों के पासपोर्ट वेरिफिकेशन फॉर्म पर टीआई साइन ही नहीं करेंगे।
भोपाल में आतंकी पकड़े जाने के बाद से सख्ती
भोपालमें फरवरी 2016 में आईएसआईएस के संदिग्ध आतंकी पकड़े जाने के बाद पुलिस और प्रशासन ज्यादा मुस्तैद हो गए हैं। जिस मकान मालिक ने अपने किराएदार और नौकर की सूचना पुलिस को नहीं दी है, उनके खिलाफ पुलिस में मामला दर्ज करके कार्रवाई की जा रही है।
रांची में नाम बदलकर रहते हैं अपराधी, क्योंकि यहां की पुलिस कभी नहीं करती है किराएदारों का वेरिफिकेशन
DB STAR BIG ISSUE
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva unk unk unk unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn